Wilhelm la 1ma di Germania

Wilhelm la 1ma (n. ye la 22ma di marto 1797 til 9ma di marto 1888) esis rejulo di Prusia pos la 2ma di januaro 1861 til ilua morto, e l'unesma imperiestro di Germania de la 18ma di januaro 1871 til ilua morto. Sub la chefeso di Wilhelm la 1ma e dil kancelero Otto von Bismarck kompleteskis l'unigo di Germania e la kreado dil Germana imperio.

Naskinta Wilhelm Friedrich Ludwig en Berlin, Prusia, esinte la 2ma filiulo di Louise von Mecklenburg-Strelitz e dil princo Friedrich Wilhelm la 3ma di Prusia, ilu ne expektis acensar la trono. Ilua avulo, Friedrich Wilhelm la 2ma di Prusia, mortis dum la sama yaro di lua nasko, ed ilua patro Friedrich Wilhelm la 3ma asumis la trono di Prusia. Wilhelm edukesis de 1801 til 1809 da Johann Friedrich Gottlieb Delbrück, qua anke edukis ilua olda fratulo, princo Friedrich Wilhelm. Evante 12 yari, Wilhelm sendesis da lua patro al armeo, ube divenis oficisto.

En 1840 ilua olda fratulo asumis la trono kun titulo Friedrich Wilhelm la 4ma, pro la morto di lia patro. Friedrich Wilhelm la 4ma regnis til ilua morto ye la 2ma di januaro 1861, sen filii. Wilhelm asumis la sama dio, ed ye la 18ma di oktobro - aniversario di la batalio di Leipzig, kontre Napoleonala trupi - dil sama yaro, ilu kronizesis en Königsberg, an ka kirko Schlosskirche.

Kategorio:Reji di Prusia
Kategorio:Germanian imperiestri